Bergen landdistrikt

Bergen landdistrikt, også benevnt Domkirkens og Korskirkens landsogn, var en kommune i Hordaland fylke, Norge. Kommunen (herredet) ble etablert i 1837. I 1835/1875 hadde området 1381/4833 innbyggere. Ved lov av 18. mai 1876 ble Bergen landdistrikt tatt opp i Bergen (som den gang var et eget fylke) fra 1. januar 1877.

Opprinnelsen til Bergen landdistrikt var en grenseoppmåling i årene 1776-89 som skulle fastslå hvor byens grenser skulle gå. Resultatet av dette arbeidet ble opprettelsen av to landsogn - som ikke ble underlagt byens jurisdiksjon. Korskirkens landsogn som omfattet hele Sandviken ble skilt ut fra Hammer prestegjeld, og Domkirkens landsogn som omfattet Kalfaret, Nygård og Møhlenpris.

Herredet omfattet Domkirkens og Korskirkens landsogn, med strøkene Møhlenpris, Nygård, Kalfaret, Sandviken og Ytre Sandviken (totalt ca. 4,7 km²), og byfjellene Fløyfjellet og Sandviksfjellet. Disse inngår i dag i bydelen Bergenhus. 

Referanser

 Eksterne lenker 
 Dag Jukvam: Historisk oversikt over endringer i kommune- og fylkesinndelingen . Statistisk sentralbyrå (1999).
 Hjemmehørende folkemengde Hordaland 1801-1960.  University of Tromsø. Registreringssentral for historiske data.

Kategori:Tidligere kommuner i Hordaland
Kategori:Bergens historie
Kategori:Bergenhus
Kategori:Norske kommuner etablert i 1838
Kategori:Kommuner opphørt i 1877